མེད་པས་རྣམ་པ་ཀུན་ཏུ་ཕྱག་འཚལ་ཞིང༌།
。/ID A
ནམས་མཐའ་དག་གཅིག་ཏུ་བསྡུས་པའི་རྒྱ་མཚོ་ཆོས་ཀྱི་རིན་པོ་ཆེ་མཐའ་དག་གང་
དུ་གནས་པའི་གཏེར་ཡོན་ཏན་མ་ལུས་པའི་འབྱུང་གནས་ཆོས་ཀྱི་ཚོགས་ཐུབ་པ་
ཆེན་པོ་ཁྱོད་ལ་འདུད་ཅིང་སྐྱབས་སུ་འགྲོ་བའི་སེམས་ཅན་གང་ཡོད་པ་དེ་དག་ལ་
ཡང་བདག་དཔའ་བོས་སྙིང་ནས་གུས་པས་ཕྱག་འཚལ་ལགས་སོ། །འདི་ནི་དཀོན་
མཆོག་གསུམ་ལ་མཁས་མཆོག་དཔའ་བོས་ཕྱག་མཛད་པའོ། །
གསུམ་པ་སྟོན་པ་ཐུབ་པའི་དབང་པོའི་ཡོན་ཏན་མཐའ་དག་བརྗོད་པར་མི་ནུས་
ཀྱང་ཅུང་ཟད་བརྗོད་པ་འདི་ཡང་སྐལ་བ་བཟང་ཞེས་རང་གིས་རང་ལ་སྤྲོ་བ་བསྐྱེད་
པ་ནི། མགོན་ཁྱོད་ཡོན་ཏན་མི་བས་ཀྱང༌། །བདག་གི་ཞོ་ཤ་བས་འཚལ་བས། །དེས་
ན་འཇིགས་པ་མཆིས་སླད་དུ། །གློ་བ་ལ་ནི་གཅགས་བཞིན་མཆིས། །ཁྱོད་ཀྱི་རང་གི་
ངོ་བོ་ཉིད། །ཚད་མ་མཆིས་ལ་བསམ་མི་ཁྱབ། །བསྟན་མིན་གྲངས་ཀྱང་མ་མཆིས་
པ། །ཁྱོད་བདག་ཉིད་ཀྱིས་མཁྱེན་ལགས་གྲང༌། །མཚོ་ཆེན་ཆབ་ནི་བས་པར་མ་
གྱུར་ཀྱང་། །སྐྱེ་བོའི་གདུང་བ་རབ་ཏུ་ཞི་བགྱིད་ལྟར། །ཁྱོད་ཀྱི་ཡོན་ཏན་ཆ་ཙམ་
མ་བསྒྲགས་ཀྱང་། །བདག་ནི་མཆོག་ཏུ་གློ་བ་དགའ་ཞིང་མཆིས། །ཞེས་གསུངས།
དོན་ནི། མགོན་པོ་ཐུགས་རྗེ་ཅན་ཐུབ་པའི་དབང་པོ་ཁྱོད་ཀྱི་ཡོན་ཏན་མཐའ་དག་
བརྗོད་པར་མི་བས་ཏེ་(༢༡༢བ)མི་ནུས་ཀྱང་དཔའ་བོ་བདག་རང་གི་བློ་གྲོས་ཞོ་ཤ་
308

བསྟོད་པ་བརྒྱ་ལྔ་བཅུ་པའི་རྣམ་བཤད་ལམ་བཟང་གསལ་བྱེད་རིན་ཆེན་སྒྲོན་མ།
བས་ཏེ་བློ་ནུས་གང་ཡོད་ཀྱིས་བརྗོད་པ་ཡིན་ལ། འདི་ལྟར་བརྗོད་པའི་རྒྱུ་མཚན་
ཡང་སེམས་ཅན་རྣམས་བསོད་ནམས་དམན་ཞིང་རྒྱལ་བའི་བསྟན་པ་ཉམས་པ་ལ་
ཕྱོགས་པས་སྙིགས་མ་ལྔ་ཆེས་ཆེར་བདོ་བའི་འཇིགས་པ་མཆིས་པའི་སླད་དུ་སྟོན་
པའི་བསྟན་པ་ལ་གུས་པ་དང་འགྲོ་བ་འཁྲུལ་པ་རྨོངས་པ་རྣམས་ཀྱི་ངང་ཚུལ་མ་
བཟོད་པའི་སྙིང་རྗེས་གློ་བ་ལ་གཅགས་བཞིན་མཆིས་ལ། རྒྱུ་མཚན་དེས་ན་རྒྱལ་
SROD T
བའི་བསྟན་པ་ལ་ཤེས་ནས་དད་པ་ཐོབ་སྟེ་ཐུབ་པའི་དབང་པོ་ལ་བསྟོད་པ་འདི་
D9 }iic^ }k/
ལྟར་བྱས་སོ་ཞེས་པ་ནི་ཚིག་གི་ལྷག་མའོ། །སྟོན་པའི་ཡོན་ཏན་མཐའ་དག་བརྗོད་
མི་ནུས་པའི་ཚུལ་ནི་སྟོན་པ་ཐུབ་པའི་དབང་པོ་ཁྱོད་ཀྱི་རང་གི་ངོ་བོ་ཉིད་ཀྱི་སྐུ་ནམ་
མཁའ་ལྟ་བུར་དག་པ་དང༌། ཡེ་ཤེས་ཆོས་སྐུ་ཚད་མ་མཆིས་པ་ཤེས་བྱ་མཐའ་དག་
ལ་ཁྱབ་པ་དང་། སྟོབས་བཅུ་དང་མི་འཇིགས་པ་དང་མ་འདྲེས་པ་ལ་སོགས་པ་ཡོན་
ཏན་རེ་རེའང་ནམ་མཁའ་མ་ཟད་ཀྱི་བར་དུ་བརྗོད་ཀྱང་ཟད་པ་མེད་པ་དང་། སྐུ་
གསུང་ཐུགས་ཀྱི་གསང་བ་བསམ་གྱིས་མི་ཁྱབ་པ་རྣམས་བརྗོད་པའི་ཡུལ་ལས་འདས་
པས་སུས་ཀྱང་མཐའ་དག་བསྟན་པར་ནུས་པ་མིན་པ་དང༌། ཡོན་ཏན་མཐའ་དག་
ལྟ་ཅི་སྨོས་ཡོན་ཏན་རྣམས་ཀྱི་སྡོམ་ལའང་གྲངས་མ་མཆིས་པ་ཐུབ་པའི་དབང་པོ་
ཁྱོད་བདག་ཉིད་ཀྱིས་མཁྱེན་ལགས་གྲང་སྟེ་རྒྱལ་བ་ཉིད་ཀྱིས་མཁྱེན་པ་ལས་སངས་
རྒྱས་ཀྱི་ཡོན་ཏན་རྒྱ་ཆེན་པོ་དེ་དག་ཡོངས་རྫོགས་ཤེས་པའི་སེམས་ཅན་སུ་ཡང་མེད་
(༢༡༣ན)དོ། །སངས་རྒྱས་ཀྱི་ཡོན་ཏན་མཐའ་དག་བརྗོད་པར་མ་ནུས་ཀྱང་ཡོན་ཏན་
སྣ་རེ་རེ་ཙམ་བརྗོད་པས་ཀྱང་ཕན་ཡོན་དཔག་ཏུ་མེད་པ་ཐོབ་ཅིང་སྐྱེས་བུའི་འདོད་
དོན་འགྲུབ་པར་འགྱུར་ཏེ་སྐོམ་པས་གདུངས་པ་དག་གིས་ཡན་ལག་བརྒྱད་དང་ལྡན་
པའི་མཚོ་ཆེན་པོའི་ཆབ་བས་པ་སྟེ་མ་ལུས་འཐུང་བར་ནུས་པར་མ་གྱུར་ཀྱང་སྐོམ་
པས་གདུངས་པ་དེ་ཉིད་ཀྱིས་གང་འཐུང་བར་ནུས་པ་ཙམ་ཞིག་བཏུངས་པས་སྐོམ་
པས་གདུངས་པའི་སྐྱེ་བོ་དེའི་གདུང་བ་རབ་ཏུ་ཞི་བར་བགྱིད་པ་ལྟར་སྟོན་པ་ཐུབ་
པའི་དབང་པོ་ཁྱོད་ཀྱི་ཡོན་ཏན་མཐའ་ཡས་པ་དེ་ལས་ཆ་ཙམ་ཞིག་ལས་མ་བསྒྲགས་
309

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
18.
་
ཀྱང་སྟེ་ཡོན་ཏན་ཆ་གཅིག་ཙམ་བརྗོད་པས་ཀྱང་བསོད་ནམས་དཔག་ཏུ་མེད་པ་
ཐོབ་ཅིང་ཕྱི་མའི་སྐྱེ་བོ་དག་ལའང་སྣང་བར་བྱ་བའི་ཕྱིར་སྔར་བཤད་པ་ལྟར་གྱི་རྒྱུ་
དང་འབྲས་བུ་དང་འཕྲིན་ལས་ལས་བརྩམས་ཏེ་ཡོན་ཏན་བརྗོད་པ་འདི་ལ་དཔའ་
བོ་བདག་ནི་མཆོག་ཏུ་གློ་བ་དགའ་ཞིང་མཆིས་སོ།
བཞི་པ་བསྟོད་པའི་གཞུང་འདི་བརྩམས་པའི་དགེ་བ་བསྔོ་བ་ནི། བདག་གིས་
ཐུབ་ལ་དད་པས་སྤོབས་སྐྱེས་པའི། །དགེ་བའི་ལས་འདིའི་འབྲས་བུ་འཁྲུངས་པ་
ཡིས། །ངན་རྟོག་རླུང་དམར་འཚུབས་པས་དཀྲུགས་པ་ཡི། །འགྲོ་བའི་སེམས་ནི་
རྣལ་དུ་གནས་པར་ཤོག །ཅེས་གསུངས། དོན་ནི། དཔའ་བོ་བདག་གིས་སྟོན་པ་
ཐུབ་པའི་དབང་པོའི་ཡོན་ཏན་ལ་ཤེས་ནས་དད་པ་ཐོབ་པས་བདག་ཉིད་བསོད་
ནམས་གསོག་པར་བྱེད་པ་དང༌། སྟོན་པ་ཐུགས་རྗེ་ཅན་གྱི་བསྟན་པ་འདི་ཡུན་
(༢༡༣བ)རིང་དུ་གནས་པར་བྱ་བ་དང་། ཕྱི་མའི་སྐྱེ་བོ་རྣམས་ལ་སྟོན་པའི་ཡོན་ཏན་
བསྒྲག་པར་བྱ་བའི་ཕྱིར་སྟོན་པའི་ཡོན་ཏན་བརྗོད་པ་ལ་བློ་གྲོས་སྤོབས་པའི་སྟོབས་
སྐྱེས་པས་ཡོན་ཏན་བརྗོད་པའི་དགེ་བའི་ལས་འདིའི་འབྲས་བུ་འཁྲུངས་པ་སྟེ་དགེ་
བའི་ལས་འདིའི་མཐུས་ཁམས་གསུམ་འཁོར་བར་འཁྱམས་པའི་སེམས་ཅན་ལས་དང་
ཉོན་མོངས་པའི་འཆིང་བ་དམ་པོས་བཅིངས་ཤིང་མི་རྟག་པ་ལ་རྟག་པར་འཛིན་པ་
དང༌། སྡུག་བསྔལ་ལ་བདེ་བར་འཛིན་པ་དང་། བདག་མེད་ལ་བདག་ཏུ་འཛིན་པ་
སོགས་ངན་རྟོག་རླུང་དམར་འཚུབས་པས་དཀྲུགས་པའི་འགྲོ་བ་མ་ལུས་པའི་སེམས་
འཁྲུལ་སྣང་མཐའ་དག་ཞི་ཞིང་འཆིང་བ་མཐའ་དག་ལས་གྲོལ་ཏེ་སྟོང་ཉིད་སྙིང་རྗེའི་
སྙིང་པོ་ཅན་གྱི་ངང་དུ་རྣལ་དུ་གནས་པར་ཤོག་ཅེས་བསྟོད་པ་བརྒྱ་ལྔ་བཅུ་པ་འདི་
བརྩམས་པའི་དགེ་བས་མཚོན་དུས་གསུམ་དུ་བསགས་པ་དང་གསོག་པར་འགྱུར་
བའི་དགེ་བ་ཐམས་ཅད་སེམས་ཅན་ཁོ་ནའི་དོན་དུ་བསྔོ་བར་མཛད་དོ། །འདི་ནི་
རྒྱལ་སྲས་དཔའ་བོའི་མཛད་པ་རྣམ་ཐར་ངོ་མཚར་བ་ཞིག་སྟེ་རང་དོན་ཡིད་བྱེད་
ཀྱི་འཁྲི་བ་ཕྲ་མོའང་མེད་པར་དབུགས་ཕྱི་ནང་དུ་རྒྱུ་བ་ཚུན་ཆད་སྒོ་གསུམ་གྱི་སྤྱོད་
310

བསྟོད་པ་བརྒྱ་ལྔ་བཅུ་པའི་རྣམ་བཤད་ལམ་བཟང་གསལ་བྱེད་རིན་ཆེན་སྒྲོན་མ།
པ་ཐམས་ཅད་སེམས་ཅན་ཁོ་ནའི་དོན་དུ་མཛད་པའོ། །སློབ་དཔོན་འདི་ཉིད་ཀྱི་
གཞུང་གཞན་དུའང་དགེ་བ་ཅི་མཛད་སེམས་ཅན་གྱི་དོན་ཁོ་ནར་བསྔོ་བར་མཛད་
པ་ནི་སྨོན་ལམ་བདུན་ཅུ་པ་ལས། དེ་ལྟར་རྒྱལ་བའི་སྲས་ཀྱི་རྣམ་འཕྲུལ་ལ། །མངོན་
དགས་བདག་གིས་དགེ་བ་བསྒྲུབས་པ་གང༌། །དེ་ནི་འགྲོ་བ་མ་ལུས་འདི་དག་གི །མ་
ལུས་(༢༡༤ན)པར་ནི་ཐུན་མོང་འགྱུར་བར་ཤོག །ཅེས་གསུངས་ཤིང་། སྐྱེས་རབས་སོ་
བཞི་པ་སོགས་གཞུང་གཞན་མང་པོར་ཡང་དགེ་བ་ཐམས་ཅད་སེམས་ཅན་གྱི་དོན་
ཁོ་ནར་བསྔོ་བའི་ཚུལ་རྒྱ་ཆེར་གསུངས་སོ། །
ལྔ་པ་ལེའུའི་མཚན་བསྟན་པ་ནི། བུ་ལོན་མེད་པས་བསྟོད་པ་སྟེ་ལེའུ་བཅུ་གསུམ་
པའོ། །ཞེས་པའོ། །བསྟོད་པ་བརྒྱ་ལྔ་བཅུ་པའི་རྣམ་བཤད་ལམ་བཟང་གསལ་བྱེད་
རིན་ཆེན་སྒྲོན་མ་ལས། ལེའུ་བཅུ་གསུམ་པ་བུ་ལོན་མེད་པར་བསྟོད་པའི་ལེའུའི་
བཤད་པའོ། །།
༈ གསུམ་པ་མཇུག་བསྡུ་བ་ལ་གཉིས། མཛད་པ་པོ་གང་གིས་མཛད་པ་དང་།
ལོ་པཎ་གང་གིས་བསྒྱུར་བའོ།
དང་པོ་ནི། བརྒྱ་ལྔ་བཅུ་པའི་བསྟོད་པ་སློབ་དཔོན་མཁས་པ་ཆེན་པོ་བྲམ་ཟེ་
རྟ་དབྱངས་ཀྱིས་མཛད་པ་རྫོགས་སོ། །ཞེས་གསུངས་ཏེ་སྟོན་པ་ཐུབ་པའི་དབང་
5
མཐའ་རྒྱ་མཚོ་ལྟ་བུའི་ཕ་རོལ་ཏུ་སོན་ཞིང་རྗེ་བཙུན་མ་སྒྲོལ་མ་ལ་སོགས་པ་ལྷག་
པའི་ལྷ་མང་པོས་ཞལ་གཟིགས་ཏེ་གཟུངས་དང་སྤོབས་པ་དང་མངོན་པར་ཤེས་
པ་ལ་སོགས་པ་ཡོན་ཏན་མཐའ་ཡས་པ་དང་ལྷག་པར་བདག་པས་གཞན་གཅེས་
པའི་བྱང་ཆུབ་ཀྱི་སེམས་དང་ཟབ་མོ་དབུ་མའི་ལྟ་བ་ཟུང་དུ་འབྲེལ་བའི་ཉམས་ལེན་
མཐར་ཕྱིན་ཏེ་སའི་དབང་ཕྱུག་ཏུ་གྱུར་པ་རྒྱལ་བ་ཉིད་ཀྱིས་འཇམ་དཔལ་རྩ་རྒྱུད་ལས།
དགེ་སློང་མང་དུ་ཐོས་པ་ནི། ་ཡི་ཚེ་ན་འབྱུང་འགྱུར་བ། །མ་ཁོལ་ཞེས་ཀྱང་བྱ་བ་
311

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
-
སྟེ། །ང་ཉིད་ཀྱི་ནི་བསྟོད་(༢༡༤བ)བྱེད་པ། །ཇི་བཞིན་ཡོན་ཏན་བཟང་པོ་ནི། །ཇི་
¢C K? /
།ཞེས་ལུང་བསྟན་པའི་སློབ་དཔོན་མཁས་པ་ཆེན་
པོ་རིགས་བྲམ་ཟེར་འཁྲུངས་ཤིང་མཚན་གྱི་རྣམ་གྲངས་མ་ཁོལ་ཞེས་ཀྱང་བྱ།
སློབ་
དཔོན་དགོན་པ་བ་ཞེས་ཀྱང་བྱ། གཞན་ལ་ཕན་པའི་དབྱངས་ཞེས་ཀྱང་བྱ། སློབ་
དཔོན་བྷ་བི་ལྷ་ཞེས་ཀྱང་བྱ། སློབ་དཔོན་མ་ཏི་ཙིཊ་ཞེས་ཀྱང་བྱ། རྒྱ་བོད་ཐམས་
ཅད་དུ་ཡོངས་སུ་གྲགས་པ་ལ་མཁས་མཆོག་དཔའ་བོ་ཞེས་པ་དང༌། སློབ་དཔོན་
རྟ་དབྱངས་ཞེས་གྲགས་པས་མཛད་པའོ།
1 91
གཉིས་པ་ལོ་པཎ་གང་གིས་བསྒྱུར་བ་ནི། རྒྱ་གར་གྱི་མཁན་པོ་ཤྲཱི་ཤྲདྡྷ་ཀ་ར་ཝརྨ་
དང༌། ལོ་ཙཱ་བ་ཤཱཀྱ་བློ་གྲོས་ཀྱིས་བསྒྱུར་ཅིང་ཞུས་ཏེ་གཏན་ལ་ཕབ་པའོ། །ཞེས་པ་སྟེ་
དོན་ནི་དངོས་ཟིན་ལྟར་རོ། །གང་གི་མཚན་སྙན་མེ་ཏོག་གསར་པ་ཐོས་འཛིན་རྒྱན་
དུ་ཐོབ་པ་ཡང༌། །ཡུན་རིང་བསྔགས་པའི་རླབས་ཆེན་བསོད་ནམས་ཟོང་གིས་འབད་
པས་བསྒྲུབ་དགོས་པ། །མི་མཇེད་ཞིང་གི་མགོན་པོ་ཟླ་མེད་སྟོན་པ་ཤཱཀྱའི་རྒྱལ་པོ་
ལ། །རྟག་ཏུ་གུས་པའི་ཡིད་ཀྱིས་མགོ་སྐྱེས་འཛིན་མར་གཏུགས་པའི་ཕྱག་བགྱིད་དོ། །
K
རྒྱལ་དང་རྒྱལ་སྲས་གཞན་གྱིས་ཡལ་བོར་བ། །བདག་དང་བདག་འདྲའི་སྙིགས་དུས་
འགྲོ་རྣམས་ལ། །ལྷག་པར་བརྩེ་བའི་མགོན་པོ་ཐུགས་རྗེ་ཅན། །སྟོན་པ་མཆོག་དེའི་
བཀའ་དྲིན་སྙིང་ནས་དྲན། །རྒྱལ་བའི་ཡོན་ཏན་ངོ་མཚར་རྨད་བྱུང་ཚུལ། །བརྗོད་
ལ་རྒྱལ་བས་ལུང་བསྟན་བརྙེས་གྱུར་པ། །མཁས་མཆོག་དཔའ་བོའི་བསྟོད་གཞུང་
འདི་དག་ནི། །རྒྱལ་བ་ཉིད་ཀྱི་གསུང་དང་མཚུངས་པར་གྲགས། །བརྗོད་དོན་རྒྱ་
ཆེ་བརྗོད་(༢༡༥ན)ཚིག་ཤིན་ཏུ་བརླིང༌། །བརྡ་དང་སྙན་ངག་ཚིག་སྦྱོར་གྱིས་བཅིངས་
པའི། །མཁས་མཆོག་དཔའ་བོའི་བསྟོད་གཞུང་འདི་དག་གི །དགོངས་དོན་བདག་
ལྟ་བྱིས་པའི་ཡུལ་མ་ཡིན། །འོན་ཀྱང་དམ་པའི་གསུང་གིས་བསྐུལ་བས་ན། །བསྟོད་
:
།གཞུང་མཆོག་འདི་ཡི་དགོངས་དོན་འབྱེད་
པ་ལ། །བདག་གིས་ངལ་བ་ཅུང་ཟད་བགྱིས་ལགས་སོ། །ཉམ་ཆུང་ར་ཡིག་གཉིས་
312

བསྟོད་པ་བརྒྱ་ལྔ་བཅུ་པའི་རྣམ་བཤད་ལམ་བཟང་གསལ་བྱེད་རིན་ཆེན་སྒྲོན་མ།
)༽914 pR 9
པའི་གཤོག་རླབས་ཀྱིས། །ཀུན་གསལ་ཕ་མཐའ་འཚོལ་བར་བྱེད་པ་ལྟར། །ཐོས་
ཉུང་བློ་གྲོས་དམན་པ་བདག་ལྟ་ཡིས། །འདི་ལྟའི་གཞུང་མཆོག་འགྲེལ་པ་གད་མོའི་
གནས། །དེ་ལྟ་ན་ཡང་འཇམ་མགོན་བླ་མ་ཡི། །མན་ངག་ལ་བརྟེན་ལུང་དང་རིགས་
པ་ཡིས། །ལེགས་པར་བརྟགས་ཤིང་ཚུལ་བཞིན་དཔྱད་བྱས་ནས། །རང་བློས་གང་
དཔོགས་འགྲེལ་པ་འདི་བྱས་སོ། །ཚུལ་འདིར་འབད་ལ་དུང་དང་ཀུན་ད་ལྟར། །རབ་
དཀར་དགེ་བ་གང་ཞིག་ཐོབ་པ་དེས། །ལུས་ཅན་ཀུན་གྱི་ཉེར་འཚོའི་གཞི་གཅིག་
པུ། །རྒྱལ་བའི་བསྟན་པ་ཡུན་རིང་གནས་གྱུར་ཅིག །ཅེས་མཁས་མཆོག་དཔའ་བོས་
མཛད་པའི་ཐུབ་པའི་བསྟོད་པ་བརྒྱ་ལྔ་བཅུ་པའི་རྣམ་བཤད་ལམ་བཟང་གསལ་བྱེད་
རིན་ཆེན་སྒྲོན་མ་ཞེས་བྱ་བ་འདི་ནི།
R D
ཅོད་པན་དུ་བཀུར་ཡང་རློམ་པའི་དྲི་ཙམ་ཡང་མེད་པར་(༢༡༥བ)རྒྱལ་བའི་བསྟན་
པ་འབའ་ཞིག་ཐུགས་ལ་བརྣགས་ཏེ་ཅི་མཛད་རྒྱལ་བའི་བསྟན་པ་རྒྱས་པའི་ཐབས་
འབའ་ཞིག་ཏུ་སྤྱོད་པ་སོགས་ལུང་དང་རྟོགས་པའི་ཡོན་ཏན་དུ་མས་མངོན་པར་
མཐོ་བ་རྗེ་ལྕང་སྐྱ་རིན་པོ་ཆེ་ཡེ་ཤེས་བསྟན་པའི་སྒྲོན་མེས་མེ་རྟ་ལོའི་མཁན་ནང་
སྦྲ )
མདུན་གསུང་འཕྲིན་ཕེབས་པར། མཁས་མཆོག་དཔའ་བོས་མཛད་པའི་བསྟོད་པ་
བརྒྱ་ལྔ་བཅུ་པ་འདི་འགྲན་ཟླ་མེད་པའི་གཞུང་མཆོག་ཏུ་གྱུར་ཅིང་། གཞུང་མཆོག་
འདི་ལ་སྔོན་ཆད་གངས་རིའི་ཁྲོད་དུ་འགྲེལ་པ་མཛད་པ་སུ་ཡང་མ་བྱུང་འདུག་ཅིང་
རྒྱ་འགྲེལ་ཉུང་ངུ་ཞིག་འདུག་ཀྱང་དོན་གཏིང་ཕྱིན་པ་གོ་དཀའ་བ་བཅས་འདི་ལ་
འགྲེལ་པ་ཞིག་ཅིས་ཀྱང་བགྱི་དགོས་སོ་ཞེས་བསྐུལ་མ་བྱུང་ཞིང་། ཉེ་ཆར་གངས་
ཅན་འགྲོ་བའི་མགོན་པོ་༧རྒྱལ་དབང་ཐམས་ཅད་མཁྱེན་གཟིགས་ཆེན་པོའི་སྐུའི་ཕུ་
བོ་ལུང་དང་རྟོགས་པའི་ཡོན་ཏན་གྱིས་མངོན་པར་མཐོ་བ་མང་ར་མཁན་པོ་རྗེ་དྲུང
བློ་བཟང་རྡོ་རྗེས་རྗེ་ལྕང་སྐྱ་རིན་པོ་ཆེས་ཇི་ལྟར་བསྐུལ་མ་མཛད་པ་དེ་ལྟར་བསྟོད་
པ་བརྒྱ་ལྔ་བཅུ་པ་འདི་ལ་འགྲེལ་པ་རྒྱས་པ་ཞིག་ཅིས་ཀྱང་བགྱི་དགོས་ཤིང་། འཇམ་
DJHR TI
K
¢___ }ki<
D! ! o!
313

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
cཆ
མགོན་བསྟན་པའི་སྲོག་ཤིང་རྗེ་ལྕང་སྐྱ་རིན་པོ་ཆེའི་དགོངས་རྫོགས་ཀྱང་འདི་ཁོ་ན་
མཆོག་ཏུ་གྱུར་པ་ཡོང་བར་འདུག་པས། ཅིས་ཀྱང་གྲུབ་པ་ཞིག་དགོས་ཞེས་ཡང་དང་
ཡང་དུ་ནན་ཆེན་པོས་བསྐུལ་བ་ལ་བརྟེན་ནས། འཇམ་མགོན་སྙན་བརྒྱུད་ཀྱི་མན་
ངག་འཛིན་པ་དགེ་སློང་(༢༡༦ན)ཡེ་ཤེས་རྒྱལ་མཚན་གྱིས་བྱང་ཆུབ་ལམ་རིམ་ཆེན་མོ་
ལ་གཞི་བྱས། རྒྱལ་བའི་བཀའ་དང་ཤིང་རྟ་ཆེན་པོའི་གཞུང་རྣམས་ལ་ལེགས་པར་
བརྟགས་ཤིང་ལུང་དང་རིགས་པས་དཔྱད་ནས་སྤྲེའུ་ཞེས་པ་མེ་མོ་ལུག་གི་ལོའི་ས་
ག་ཟླ་བའི་མངོན་པར་བྱང་ཆུབ་པའི་དུས་ཆེན་གྱི་ཉིན་འཕགས་མཆོག་འཇིག་རྟེན་
དབང་ཕྱུག་གི་གཞལ་མེད་ཁང་ཕོ་བྲང་ཆེན་པོ་པོ་ཏ་ལའི་གཟིམ་ཆུང་བདེ་བ་ཅན་
དུ་རྫོགས་པར་སྦྱར་བའོ། །འདིས་ཀྱང་རྒྱལ་བའི་བསྟན་པ་རིན་པོ་ཆེ་ཕྱོགས་ཀུན་ཏུ་
འཕེལ་ཞིང་རྒྱས་པར་གྱུར་ཅིག། །།
314